
 ‘’MANO Motorsport events’’
 treniņu un trases dienas nolikums.




Satura rādītājs:
1. Vispārējie noteikumi un informācija
2. Treniņu un trases dienas/u formāts un apraksts
          	Grupu sadalījums
   	Laiks un trases konfigurācija
3. Dalībnieki un atbildība
4. Riepas, tehniskās prasības
5. Drošības prasības, uzvedība trasē, karogi







1. Vispārīgie noteikumi un informācija
1.1. Treniņu un trases dienu organizators ir biedrība “MANO Motorsport events”, reģistrācijas numurs 40008241738.
1.2. Treniņu un trases dienu vadību trasē realizē rīkotāja izveidota un LAF apstiprināta tiesnešu kolēģija.
1.3. Treniņi un trases dienas tiek rīkoti saskaņā ar LAF TRENIŅU UN “TRASES DIENU” RĪKOŠANAS NOTEIKUMI AUTOŠOSEJAS DISCIPLĪNĀ
2.  Treniņu un trases dienas formāts un apraksts
2.1. Treniņi un trases diena tiek organizētas ar mērķi braucējiem uzlabot savas braukšanas iemaņas slēgtā sacīkšu trasē.
2.2.  Lai varētu piedalīties treniņu braucienos dalībniekam ir jābūt kluba biedram, kas ir nokārtojis teorijas testu, kas apliecina braucēja zināšanas par karogu nozīmi un uzvedību trasē. Mācību materiāli un teorijas tests pieejams www.manoevents.lv
2.3. Lai varētu piedalīties treniņu braucienos dalībniekam pirms došanās trasē jāreģistrējās pie organizatora un jāveic apmaksa par piedalīšanos. 
2.3. Lai piedalītos trases dienas ietvaros organizētajos treniņu braucienos ir jāpiesaka sava dalība mājaslapā www.manoevents.lv ne vēlāk kā vienu dienu pirms noteiktā trases dienas datuma. Pirms došanās trasē jāreģistrējās pie organizatora. Trases dienu ietvaros tiek izveidots dienas plāns, kurš var tikt mainīts atkarībā no reģistrējušos dalībnieka skaita.
2.4. Reģistrējoties treniņu braucieniem vai trases dienai, pēc pieprasījuma, dalībniekam jāspēj uzrādīt:
	- derīga B kategorijas vadītāja apliecība vai derīga LAF sportista gada licence
	- automašīnas tehniskā vai sporta pase
- nelaimes gadījumu apdrošināšana (Visiem braucējiem jābūt apdrošinātiem pret nelaimes gadījumiem ar minimālo apdrošināšanas summu EUR 1500, un tajā jābūt iekļautiem riskiem – autosports, nāve, invaliditāte un kaulu lūzumi).
	Grupu sadalījums:
· STREET CARS (Automašīnas bez drošības karkasa)
· RACE CARS (Automašīnas ar drošības karkasu) Atbilst attiecīgo klašu tehniskajiem noteikumiem
2.5. STREET CARS automašīnas
Šajā klasē drīkst piedalīties automašīnas bez drošības karkasiem ar iekšdedzes dzinējiem. Klasē drīkst piedalīties arī kabrioleti (tai skaitā targa, roadster un tamlīdzīgas konstrukcijas auto), kuriem ir uzstādīts daļējs drošības karkass, kura minimālās prasības redzamas attēlos Nr.1 un Nr.2.

2.6. Teniņu formāts 
STREET CARS – Braucēji tiek sadalīti 2 klasēs.
RACE CARS – Klase veic treniņus pēc atvērtā pitline principa (Open PIT LINE)  
2.7. Trasē ir atļauts apsteigt – braucējam, kuru panāk cits dalībnieks, ir pienākums to palaist garām. Apdzīšana trasē drošā vietā. 
3. Dalībnieki un atbildība
3.1. Dalībnieku skaits var būt ierobežots atbilstoši trases konfigurācijai vai trases spējai izretināt automašīnas drošas distances ievērošanai.
3.2. Ar vienu automašīnu var doties trasē vairāki braucēji iepriekš reģistrējoties pie organizatoriem. Sevišķi svarīgi trases dienas/u norises ietvaros, kur katram dalībniekam ir klātienē OBLIGĀTI jāpiedalās dalībnieku sapulcē.
3.3. Ar vienu automašīnu dalībnieks var braukt tikai vienā klasē, ja ir izveidots sadalījums braukšanai atsevišķās grupās.
3.4. Jāievēro noteiktie treniņu braucienu laiki un laicīgi jāierodās trasē, lai reģistrētos pie organizatora.
3.5. STREET CARS klases braucējiem pēc reģistrēšanās, automašīna jāuzrāda treniņu vadītājam vai tehniskajam tiesnesim novērtēšanai. Reģistrēšanās treniņam vai trases dienai ir atļauta tikai ar tehniskā tiesneša vai treniņa vadītāja sniegtu atzinumu par atļauju dalībai.
3.6. Dalībnieks uzņemās pilnu atbildību par trasē uzlikto pienākumu un aizliegumu ievērošanu, to izpildi un radītajām sekām.
3.7. Reģistrējoties dalībai treniņos un/vai trases dienas braucieniem, dalībnieks ar savu parakstu apliecina nolikumu, organizatoru un treniņu vadītāja lēmumu ievērošanu un izpildīšanu pilnībā.
3.8. Dalībnieks ir atbildīgs par savai mantai, dzīvībai un veselībai, kā arī trešo personu mantai, dzīvībai un veselībai nodarīto kaitējumu.
3.9. Jebkāda veida zaudējumi, kas tiek nodarīti treniņu, trases dienas/u norises vietai un ir kopsakarā ar dalībnieka darbību, vai bezdarbību, jāatlīdzina pilnā apmērā organizatoram – biedrībai “MANO Motorsport events”
3.10. Dalībnieks ir informēts un apzinās par veselības un dzīvības apdraudējumu riskiem piedaloties treniņu braucienos un/vai trases dienā/s.
3.11. Dalībnieks ir iepazinies ar nolikumu, to pilnībā saprot un apņemās to ievērot.
3.12. Alkohola vai citu apreibinošu vielu lietošana un transporta līdzekļa vadīšana ir aizliegta, pieļaujamā alkohola koncentrācija izelpā ir 0.00 promilles.
3.13. Dalībnieks, kurš neievēro trases tiesnešu norādījumus, auto tehniskais stāvoklis un/vai uzvedība trasē apdraud viņu pašu un/vai citus var tikt izslēgts, lēmumu pieņem treniņu vadītājs.
3.14. Street cars klases braucienā automašīnā drīkst atrasties tikai braucējs, pasažierim brauciena laikā automašīnā atrasties aizliegts. Pieļaujami organizatora saskaņoti instruktori
3.15. Race cars klases braucienā atļauti pasažieri, drošības prasības atbilstoši LAF TRENIŅU UN “TRASES DIENU” RĪKOŠANAS NOTEIKUMI AUTOŠOSEJAS DISCIPLĪNĀ 6.2. punktā.
3.16. Braukšanas PIT LINE zonā max. 30km/h.
3.17. Visā teritorijā aizliegts smēķēt izņemot tam paredzētajās vietās.
4. Riepas, tehniskās prasības
4.1. STREET KLASES obligātais drošības ekipējums braucot trasē: 
· piesprādzētam ar drošības jostu
· aizsprādzēta Motorsportam paredzētā aizsargķiverē ar “E” marķējumu,
· krekls (jaka) ar garām piedurknēm,
· garās bikses,
· slēgta tipa apavi
· ieteicams lietot cimdus, kas paredzēti autosportam. 
4.3. Dalībniekiem RACE CARS klasē jābūt apģērbtiem atbilstoši LAF TRENIŅU UN “TRASES DIENU” RĪKOŠANAS NOTEIKUMI AUTOŠOSEJAS DISCIPLĪNĀ 6. punktam. 
4.4. Sacensību automašīnā nedrīkst atrasties nenostiprināti priekšmeti.
4.5.STREET KLASES automašīnā jābūt ugunsdzēšamajam aparātam ar spēkā esošu derīguma termiņu, tilpums, vismaz 1kg, rekomendējamais tilpums – vismaz 2kg. Tam jābūt droši nostiprinātam.
4.6. RACE CARS klasē automašīnā jābūt ugunsdzēšamajam aparātam atbilstoši TRENIŅU UN “TRASES DIENU” RĪKOŠANAS NOTEIKUMI AUTOŠOSEJAS DISCIPLĪNĀ 5.5. punktam. 
4.7. Braucienu laikā dalībnieku automašīnām rekomendējam braukt ar ieslēgtiem tuvās gaismas lukturiem. 
Sliktas redzamības laikā (lietus) obligāti jābūt ieslēgtiem tuvās gaismas lukturiem.
4.8. Street klases automašīnas minimālais protektora atlikums 3mm. Aizliegts izmantot slick tipa riepas.
5. Drošības prasības, karogu nozīme
5.1. Karogu pielietojums trasē, to nozīme: 
	

	
Trase brīva, drīkst braukt sacīkšu režīmā

	

	
Bīstama zona trasē, aizliegts veikt apdzīšanu, pārvietošanās ar papildus piesardzību
2 dzeltenie karogi trasē, aizliegts veikt apdzīšanu, jābūt gatavam pilnībā apstāties vai mainīt braukšanas trajektoriju.

	

	
Trasē, konkrētajā darbības zonā lēni braucošs transporta līdzeklis

	

	Trasē, konkrētajā darbības zonā, brīdina par izmaiņām trases segumā: eļļa, smiltis, a/m detaļas vai atlūzas trasē u.c.  

	

	
Atpalicēju apdzīšana. Atpalicējam ir jādod ceļš.

	

	
Sacensības vai treniņu sesija ir beigusies

	

	
Braucēja diskvalifikācija 

	

	
Brīdinājums braucējam

	

	
Mehānisks defekts braucēja automašīnai  BOX IN

Finiša karogs



Veiksmīgus treniņus!

Drosibas loka izmantosana
LAF Standarta Automobilu Komisija

Drosibas loks nedrikst traucét drodibas jostu lietosanai un sédek|u reguleganai

Prasibas drosibas loka konstrukcijai:
Atbilstosi starptautiska sporta kodeksa J pielikuma 253, un 283. paragrafam

Galvenais loks 45mm2,50mm vai 50mm®2,00mm

Visas atsaites 40mm*2,00mm vai 38mm2,50mm vai ari 45Smm*2,50mm

SPORTA AUTO IELAS AUTO

&

Skravéjamals nepilnais roll cage

Drodibas karkass. vai bez drosibas karkasa

Alr

Kausveida sporta sédeklis
J“L

Sporta drodibas jostas Standarta drosibas jostas

Drogibas lokam jabt nostiprinatam pie virsbaves ar skravétu vai metinatu savienojumu

iegts uzstadit nereguléjamos kausveida tipa kréslus
Aizliegts uzstadiit sporta drosibas jostas

Kausveida krésli un/vai sporta drosibas jostas piefaujamas tikai gadijuma,
ja konkrétais automobilis ar tiem bijis aprikots no ripnicas

Citas kombinacijas nav pielaujamas

Nepareizu jostu/sedek|u/drosibas karkasa kombinaciju izmanto3ana
var novest pie trauméjosam vai pat letalam sekam.

